ओपन वर्ग में ग्राफिम क्लब गढ़दीवाला विनर
भास्कर संवाददाता | चब्बेवाल
जिलाबास्केटबॉल एसोसिएशन और मैनेजमेंट एलएसडी सीनियर सेकेंडरी स्कूल बस्सी दौलत खां की ओर से करवाई गई बास्केटबॉल चैंपियनशिप में रोचक मुकाबले देखने को मिले। बस्सी दौलत खां की ग्राउंड में हुए मुकाबले में ओपन वर्ग के लड़कों में ग्राफिम क्लब गढ़दीवाला ने बस्सी दौलत खां और लड़कियों में गढ़दीवाला ने रेलवे मंडी को हरा कर पहला इनाम जीता।
इसी तरह अंडर-14 लड़के में मडूली ब्रह्म्णां, लड़कियां में रेलवे मंडी, अंडर 17 लड़कों में बस्सी दौलत खां और लड़कियों में टांडा की टीमों ने पहला स्थान हासिल किया। मुख्य मेहमान राज सिंह चौहान डीसी इन्कम टैक्स और बास्केटबॉल खिलाड़ी महिंदर सिंह ने विजेता टीमों को इनाम दिए। राज सिंह चौहान ने खिलाड़ियों और खेल प्रेमियों को बधाई दी।
बास्केटबॉल के जनरल सचिव सुरिंदर संधू ने खिलाड़ियों, खेल प्रेमियों, एनआरआई और अन्य सहयोगियों और प्रबंधकों का जिला बास्केटबॉल एसोसिएशन और मैनेजमेंट की ओर से धन्यवाद किया। मौके पर समाज सेवी ठेकेदार भगवान दास, प्रो. प्रेम सिंह, जगमोहन सिंह, मनजीत सिंह, आशा रानी, गुरु दत्त, बलदेव राज, गुरदेव सिंह, सतिंदरजीत सिंह, अमरीक सिंह, सुखविंदर सिंह, चरणजीत सिंह, शाम लाल, बीबी अमनिंदर कौर, उपिंदर कुमार, मनमोहन सिंह, नछत्तर सिंह, बलदेव राज, कुलदेव सिंह, बलवीर सिंह, कोच जसवंत, महिंदर प्रताप, जसजीत, जतिंदर कुमार, संदीप और कमलजीत कौर आदि सहित क्षेत्र के कई लोग भी मौजूद थे।
एलएसडी सीनियर सेकेंडरी स्कूल बस्सी दौलत खां में करवाई गई बास्केटबॉल चैंपियनशिप में विजेता टीम के साथ प्रबंधक।
एलएसडी सीनियर सेकेंडरी स्कूल की ओर से करवाई बास्केटबॉल चैंपियनशिप
mag_Deva bho_Deva hin_Deva hin_Deva hin_Deva bho_Deva bho_Deva